Christopher Panayiotou glo ŉ selfmoord-risikoChristopher Panayiotou Maandag in die Port Elizabeth-landdroshof. Foto: Twitter Panayiotou word as verhoorafwagtende in die St. Albans-gevangenis in Port Elizabeth aangehou. Indien hy borgtog geweier word, sal hy hier aangehou word tot sy verhoor begin. Gevangenes word glo nie toegelaat om vuurhoutjies by hulle te hê indien beamptes vrees dat hulle hulself sal seermaak nie, omdat hulle soms hulself en hul matrasse aan die brand steek. Verhoorafwagtendes en gevangenes wat reeds gevonnis is, word nie saam aangehou nie. Tussen 50 en 60 verhoorafwagtendes word in ŉ enkelsel aangehou. Panayiotou se regsverteenwoordiger het Woensdag aan News24 bevestig sy kliënt sal om borgtog aansoek doen. Jayde is op 21 April buite ŉ veiligheidskompleks in Kabega Park ontvoer terwyl sy vir ŉ saamrygeleentheid gewag het. Haar liggaam is later naby die Kwanobuhle-township buite Uitenhage gevind. Haar man is net meer as week ná haar dood in hegtenis geneem. Netwerk24